pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กยศ. แจ้งนโยบายและผลการดำเนินงาน หลังเริ่มบังคับใช้ พ.ร.บ. ใหม่
วันพฤหัสบดีที่ 24 สิงหาคม 2560
กยศ. แจ้งนโยบายและผลการดําเนินงาน หลังเริ่มบังคับใช้ พ.ร.บ. ใหม่
กองทุนเงินให้กู้ยืมเพื่อการศึกษา (กยศ.) เตรียมแผนเดินสายพบองค์กรนายจ้าง หลังพระราชบัญญัติใหม่มีผลบังคับใช้ พร้อมเร่งติดตามหนี้เงินกู้ยืมเพื่อส่งต่อโอกาสทางการศึกษาอย่างต่อเนื่อง
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา เปิดเผยว่า “ภายหลังจาก พระราชบัญญัติกองทุนเงินให้กู้ยืมเพื่อการศึกษา พ.ศ. 2560 ได้เริ่มมีผลบังคับใช้ กองทุนมีภารกิจที่ต้องเร่งดําเนินการเพื่อรองรับการดําเนินงานตามพระราชบัญญัติใหม่ดังกล่าว ได้แก่ การออกกฎกระทรวงและระเบียบต่างๆ การประสานความร่วมมือกับกรมสรรพากรในการเชื่อมต่อระบบรับชําระหนี้ รวมถึงการประชาสัมพันธ์ให้องค์กรนายจ้างได้รับทราบในส่วนที่เกี่ยวข้องกับการหักเงินเดือนพนักงานที่เป็นผู้กู้ยืม โดยกองทุนมีแผน จะร่วมมือกับหน่วยงานที่เกี่ยวข้อง ได้แก่ สภาองค์กรนายจ้างแห่งประเทศไทย สภาหอการค้าไทย และสภาอุตสาหกรรมแห่งประเทศไทย เป็นต้น ทั้งนี้ ในเดือนตุลาคมมีแผนจะเริ่มนําร่องจัดประชุมสัญจร กับสมาชิกสภาองค์กรนายจ้างแห่งประเทศไทย โดยจะจัดขึ้นที่จังหวัดระยองเป็นแห่งแรก เนื่องจากเป็นพื้นที่ ที่มีนิคมอุตสาหกรรมจํานวนมาก
ปัจจุบัน กองทุนมีผู้กู้ยืม 5,284,309 ราย ประกอบด้วย ผู้กู้ที่ชําระเสร็จสิ้นแล้ว 670,772 ราย ผู้กู้ที่อยู่ระหว่างการชําระหนี้ 3,411,822 ราย ผู้กู้ที่อยู่ระหว่างการศึกษาและปลอดหนี้ 1,151,520 ล้านราย และอื่นๆ (เสียชีวิต/ทุพพลภาพ) 50,135 ราย คิดเป็นเงินให้กู้ยืมกว่า 553,492 ล้านบาท จากช่วงที่ผ่านมากองทุนได้มีมาตรการติดตามหนี้โดยได้รับความร่วมมือจากรัฐบาลและผู้ที่เกี่ยวข้องทุกภาคส่วนอย่างต่อเนื่อง ทําให้กองทุนมีผลการชําระหนี้ดีขึ้นตามลําดับ ทําให้กองทุนไม่ต้องใช้งบประมาณแผ่นดินในการจัดสรรวงเงินการให้กู้ยืมในปีการศึกษา 2560 และปีการศึกษา 2561 โดยปี 2558 กองทุนได้รับชําระหนี้ 18,318 ล้านบาท ปี 2559 ได้รับชําระหนี้ 21,419 ล้านบาท และในปี 2560 กองทุนคาดการณ์ว่าจะได้รับชําระหนี้ประมาณ 25,000 ล้านบาท
อย่างไรก็ตาม ในปี 2560 ยังมีผู้กู้ยืมที่ผิดนัดชําระหนี้กองทุนและค้างชําระหนี้ ซึ่งกองทุนได้ดําเนินคดีในปีนี้ประมาณ 140,000 ราย คิดเป็นมูลหนี้ประมาณ 15,000 ล้านบาท จึงขอฝากถึงผู้กู้ยืมที่ได้รับหมายศาลว่าไม่ต้องกังวลขอให้ไปตามที่ศาลนัดหมายเพื่อเจรจาไกล่เกลี่ยและทําสัญญาประนีประนอมยอมความซึ่งทางกองทุนจะเปิดโอกาสให้สามารถผ่อนชําระได้อีก 9 ปีเต็ม หรือสามารถติดต่อขอชําระหนี้ปิดบัญชีก่อนถึงวันที่ศาลนัด โดยให้ส่งหลักฐานการปิดบัญชีและใบเสร็จค่าทนายความให้กับฝ่ายคดีและบังคับคดี หมายเลขโทรสาร 02-016-4940 หากชําระครบถ้วนแล้วกองทุนจะดําเนินการถอนฟ้องให้ ทั้งนี้ กองทุนขอขอบคุณผู้กู้ยืมที่ชําระหนี้เพื่อส่งต่อโอกาสทางการศึกษาให้แก่นักเรียน นักศึกษารุ่นน้อง รวมถึงหน่วยงานภาครัฐภาคเอกชนและประชาชนทุกท่านที่มีส่วนร่วมในการส่งมอบโอกาสทางการศึกษาให้แก่เยาวชนไทย โดยช่วยสร้างจิตสํานึก และความรับผิดชอบต่อการชําระเงินคืนกองทุน เพราะการให้กู้ยืมเงินเพื่อการศึกษาก็เปรียบเสมือนการให้ทุน แก่เยาวชนเพื่อไปสร้างอนาคตของตนเอง และสร้างทุนมนุษย์ให้กับผู้กู้ยืม เมื่อถึงเวลาก็อยากให้ผู้กู้ยืมส่งมอบโอกาสคืนทุนการศึกษาให้กับคนรุ่นใหม่ต่อไป” ผู้จัดการกองทุนฯ กล่าวในที่สุด
รัฐบาลไทย-ข่าวทำเนียบรัฐบาล- ยธ. เสริมสร้างศักยภาพการทำงานแก่บุคลากรกองทุนยุติธรรม
วันพุธที่ 17 มกราคม 2561
ยธ. เสริมสร้างศักยภาพการทํางานแก่บุคลากรกองทุนยุติธรรม
นายธวัชชัย ไทยเขียว รองปลัดกระทรวงยุติธรรม เป็นประธานในพิธีเปิดโครงการอบรมเพื่อพัฒนาศักยภาพบุคลากรกองทุนยุติธรรม และบรรยายพิเศษในหัวข้อ
“กองทุนยุติธรรมกับภารกิจช่วยเหลือประชาชน : ตระหนักรู้ถึงภาระหน้าที่ในการให้บริการกับประชาชน”
ในวันพุธที่ ๑๗ มกราคม ๒๕๖๑ เวลา ๐๙.๐๐ น.
ณ สํานักงานกองทุนยุติธรรม อาคารซอฟต์แวร์ ปาร์ค ชั้น ๒๒ ถนนแจ้งวัฒนะ จังหวัดนนทบุรี
นายธวัชชัย ไทยเขียว รองปลัดกระทรวงยุติธรรม
เป็นประธานในพิธีเปิดโครงการอบรมเพื่อพัฒนาศักยภาพบุคลากรกองทุนยุติธรรม และบรรยายพิเศษในหัวข้อ
“กองทุนยุติธรรมกับภารกิจช่วยเหลือประชาชน : ตระหนักรู้ถึงภาระหน้าที่ในการให้บริการกับประชาชน”
เพื่อพัฒนาศักยภาพ และสมรรถนะของบุคลากรให้มีจิตมุ่งมั่นบริการและปฏิบัติงานด้วยความซื่อสัตย์สุจริต
ส่งเสริมให้มีความรู้ความเข้าใจในทักษะการทํางานให้มีประสิทธิภาพยิ่งขึ้น และร่วมกันแลกเปลี่ยนความคิดทัศนคติ
และประสบการณ์ในการปฏิบัติงานเพื่อให้เกิดประโยชน์ในการปฏิบัติราชการ
และสร้างจิตสํานึกที่ดีต่อการทํางาน ตลอดจนสร้างความรักและผูกพันแก่บุคลากรในกองทุนยุติธรรม
นายธวัชชัยฯ กล่าวว่า กระทรวงยุติธรรม และหน่วยงานที่อยู่ในกระบวนการยุติธรรม
ควรหาแนวทางในการทํางานร่วมกันเพื่อทําให้ความยุติธรรมเข้าถึงประชาชนอย่างทั่วถึงและรวดเร็วขึ้น
เช่น การแจ้งให้ประชาชนทราบว่าภาครัฐสามารถจัดหาทนายความในคดีอาญาให้ได้
โดยใช้เงินงบประมาณจากกองทุนยุติธรรม เป็นต้น
โดยขอให้บุคลากรกองทุนยุติธรรมยึดคติการทํางานที่ว่า “ประชาชนทุกคน
ควรได้รับบริการที่ดีที่สุดจากภาครัฐ” อันเป็นการขับเคลื่อนการอํานวยความยุติธรรม
เพื่อลดความเหลื่อมล้ําแก่ประชาชนทุกคนต่อไป
ทั้งนี้ โครงการดังกล่าวจัดขึ้นระหว่างวันที่ ๑๗ - ๒๐ มกราคม ๒๕๖๑
โดยมีข้าราชการ พนักงานราชการ ลูกจ้าง สํานักงานกองทุนยุติธรรม เจ้าหน้าที่สํานักงาน
ปลัดกระทรวงยุติธรรม และหน่วยงานภาคีเครือข่าย เข้าร่วมฯ จํานวน ๕๘ คน
ณ โรงแรม เดอะ รีเจ้นท์ ชะอํา บีช และ เรือนจําชั่วคราวเขากลิ้ง จังหวัดเพชรบุรี
รัฐบาลไทย-ข่าวทำเนียบรัฐบาล-อธิบดีกสร. สั่งเร่งวิเคราะห์สถานการณ์ด้านแรงงานสัมพันธ์
วันอังคารที่ 3 กรกฎาคม 2561
อธิบดีกสร. สั่งเร่งวิเคราะห์สถานการณ์ด้านแรงงานสัมพันธ์
กรมสวัสดิการและคุ้มครองแรงงาน สั่งศูนย์ปฏิบัติการแรงงานสัมพันธ์เร่งวิเคราะห์สถานการณ์และแนวโน้มด้านแรงงานสัมพันธ์ มุ่งแก้ไขปัญหาด้านแรงงานสัมพันธ์ได้อย่างมีประสิทธิภาพ
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.)กล่าวว่า ได้สั่งการให้ศูนย์ปฏิบัติการแรงงานสัมพันธ์ซึ่งตั้งอยู่ใน 5 ภูมิภาค ได้แก่ ภาคเหนือ ณ สํานักงานสวัสดิการและคุ้มครองแรงงานจังหวัดลําพูน ภาคกลาง ณ สํานักงานสวัสดิการและคุ้มครองแรงงานจังหวัดพระนครศรีอยุธยา ภาคตะวันออก ณ สํานักงานสวัสดิการและคุ้มครองแรงงานจังหวัดชลบุรี ภาคตะวันออกเฉียงเหนือ ณ สํานักงานสวัสดิการและคุ้มครองแรงงานจังหวัดนครราชสีมา และภาคใต้ ณ สํานักงานสวัสดิการและคุ้มครองแรงงานจังหวัดสงขลา เร่งดําเนินการให้มีการจัดประชุมเพื่อวิเคราะห์สถานการณ์แนวโน้มด้านแรงงานสัมพันธ์ รวมถึงแนวทางการส่งเสริมแรงงานสัมพันธ์ การวัดผลสําเร็จ ในการปฏิบัติงานด้านแรงงานสัมพันธ์ รวมทั้งรับฟังปัญหาอุปสรรค และแนวทางแก้ไขปัญหาที่ส่งผลกับการดําเนินงานด้านแรงงานสัมพันธ์ให้มีประสิทธิภาพ โดยจะต้องเร่งดําเนินการให้แล้วเสร็จก่อนสิ้นปีงบประมาณนี้ เพื่อนําข้อมูลมาใช้ในการบริหารด้านแรงงานสัมพันธ์ภายใต้กรอบของกฎหมายอย่าง เป็นธรรมและมีประสิทธิภาพต่อไป
อธิบดี กสร. กล่าวเพิ่มเติมว่า ศูนย์ปฏิบัติการแรงงานสัมพันธ์ เป็นการดําเนินการเชิงรุกในการทําหน้าที่เป็นศูนย์กลางการป้องกันและแก้ไขปัญหาความขัดแย้งด้านแรงงานในระดับภูมิภาค ให้คําปรึกษาแนะนําและส่งเสริมระบบแรงงานสัมพันธ์ และพัฒนาเครือข่ายด้านแรงงานสัมพันธ์เพื่อให้ทุกฝ่ายที่เกี่ยวข้องมีส่วนร่วมในการแก้ไขปัญหาด้านแรงงานสัมพันธ์ ตลอดจนกํากับดูแลกระบวนแรงงานสัมพันธ์ เพื่อให้ลูกจ้างมีคุณภาพชีวิตที่ดี มีความสุขในการทํางาน และยังส่งผลดีต่อผลประกอบการของนายจ้าง และเศรษฐกิจโดยรวมของประเทศด้วย
รัฐบาลไทย-ข่าวทำเนียบรัฐบาล-รัฐมนตรีช่วยว่าการกระทรวงอุตสาหกรรมเข้าสักการะสิ่งศักดิ์สิทธิ์ประจำกระทรวง
วันศุกร์ที่ 1 ธันวาคม 2560
รัฐมนตรีช่วยว่าการกระทรวงอุตสาหกรรมเข้าสักการะสิ่งศักดิ์สิทธิ์ประจํากระทรวง
รัฐมนตรีช่วยว่าการกระทรวงอุตสาหกรรมเข้าสักการะสิ่งศักดิ์สิทธิ์ประจํากระทรวง โดยถือฤกษ์เวลา 9.00 น.
เมื่อวันที่ 30 พฤศจิกายน 2560 เวลา 9.00 น. นายสมชาย หาญหิรัญ รัฐมนตรีช่วยว่าการกระทรวงอุตสาหกรรม โดยถือฤกษ์เวลา 9.00 น. เข้าสักการะสิ่งศักดิ์สิทธิ์ประจํากระทรวง ซึ่งมีผู้บริหารระดับสูง ให้การต้อนรับ อาทิ นายสุรพล ชามาตย์ หัวหน้าผู้ตรวจราชการกระทรวงอุตสาหกรรมและรองโฆษกกระทรวงอุตสาหกรรม นายณัฐพล รังสิตพล เลขาธิการสํานักงานมาตรฐานผลิตภัณฑ์อุตสาหกรรม (สมอ.) และนางสาวทัศนียา ลัธธนันท์ ผู้อํานวยการกองกลาง สํานักงานปลัดกระทรวงอุตสาหกรรม พร้อมด้วยข้าราชการและเจ้าหน้าที่กระทรวงอุตสาหกรรม
โดยนายสมชาย ได้ให้สัมภาษณ์สื่อมวลชน ว่า เมื่อเข้ารับตําแหน่งจะทํางานในเชิงรุกมากขึ้นตามนโยบายของรัฐบาล โดยเฉพาะการพัฒนาผู้ประกอบการเอสเอ็มอี และยกระดับการให้บริการเอสเอ็มอี การเชื่อมโยงนโยบายรัฐกับชุมชนเพื่อสร้างรายได้ ด้วยการพัฒนาเอสเอ็มอีควบคู่กันไป และทํางานร่วมกับเครือข่ายมากขึ้น
ทั้งนี้นายสมชายได้เคยดํารงตําแหน่งปลัดกระทรวงอุตสาหกรรม ในช่วงเดือนมิถุนายน 2560 ถึง กันยายน 2560 จนเกษียณอายุราชการ และก่อนจะเข้ารับตําแหน่งรัฐมนตรีช่วยว่าการกระทรวงอุตสาหกรรมในครั้งนี้
-------------------------------------
รัฐบาลไทย-ข่าวทำเนียบรัฐบาล-ก.อุตฯ รับมอบเครื่องล้างมืออัตโนมัติฆ่าเชื้อไวรัสโคโรน่า 2019
วันพฤหัสบดีที่ 26 มีนาคม 2563
ก.อุตฯ รับมอบเครื่องล้างมืออัตโนมัติฆ่าเชื้อไวรัสโคโรน่า 2019
นายเดชา จาตุธนานันท์  ผู้ตรวจราชการกระทรวงอุตสาหกรรม  เป็นผู้แทนกระทรวงอุตสาหกรรม รับมอบเครื่องล้างมืออัตโนมัติฆ่าเชื้อไวรัสโคโรน่า 2019 (โควิด-19) อุตสาหกรรมจังหวัดสระบุรีและผู้แทนจากบริษัท เอสซีจี เซรามิกส์ จํากัด (มหาชน)
วันนี้ (26 มีนาคม 63) นายเดชา จาตุธนานันท์ ผู้ตรวจราชการกระทรวงอุตสาหกรรม เป็นผู้แทนกระทรวงอุตสาหกรรม รับมอบเครื่องล้างมืออัตโนมัติฆ่าเชื้อไวรัสโคโรน่า 2019 (โควิด-19) จาก นายนพดล ชีวะอิสระกุล อุตสาหกรรมจังหวัดสระบุรี และผู้แทนจากบริษัท เอสซีจี เซรามิกส์ จํากัด (มหาชน)
เครื่องล้างมืออัตโนมัติฆ่าเชื้อไวรัสโคโรน่า 2019 (โควิด-19) เป็นเครื่องมือที่ใช้สารฆ่าเชื้อ Benzalkonium Chloride : BKC ซึ่งมีคุณสมบัติฆ่าเชื้อที่มีสภาพประจุบวกแรงมาก (Strong Cationic) จึงทําให้สามารถเกาะบนผิวหนังได้ดี และยังคงประสิทธิภาพในการกําจัดเชื้อโรคได้ยาวนาน ทั้งนี้ จากการศึกษาพบว่า BKC มีประสิทธิภาพในการฆ่าเชื้อโรค ลดการระคายเคืองได้ดีกว่าเจลที่มีส่วนผสมของแอลกอฮอล์
รัฐบาลไทย-ข่าวทำเนียบรัฐบาล-กรมบัญชีกลางเผยผลการใช้จ่ายเงินงบประมาณปี 63 ณ สิ้นไตรมาส 2 [กระทรวงการคลัง]
วันพฤหัสบดีที่ 9 เมษายน 2563
กรมบัญชีกลางเผยผลการใช้จ่ายเงินงบประมาณปี 63 ณ สิ้นไตรมาส 2 [กระทรวงการคลัง]
กรมบัญชีกลางเผยผลการใช้จ่ายเงินงบประมาณ ณ สิ้นไตรมาส 2 ของปีงบประมาณ 2563 ใช้จ่ายแล้วจํานวน 1.6 ล้านล้านบาท คิดเป็นร้อยละ 50.45
กรมบัญชีกลางเผยผลการใช้จ่ายเงินงบประมาณ ณ สิ้นไตรมาส 2 ของปีงบประมาณ 2563 ใช้จ่ายแล้วจํานวน 1.6 ล้านล้านบาท คิดเป็นร้อยละ 50.45
นางสาววิลาวรรณ พยาน้อย รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า ผลการใช้จ่ายเงินงบประมาณรายจ่ายประจําปี 2563 ตั้งแต่ต้นปีงบประมาณจนถึงวันที่ 31 มีนาคม 2563 (1 ต.ค. 62 – 31 มี.ค. 63) งบประมาณภาพรวมใช้จ่ายแล้ว จํานวน 1,614,411 ล้านบาท ของวงเงินงบประมาณ 3,200,000 ล้านบาท คิดเป็นร้อยละ 50.45 จําแนกเป็น (1) รายจ่ายลงทุนใช้จ่าย จํานวน 145,324 ล้านบาท ของวงเงิน 641,712 ล้านบาท คิดเป็นร้อยละ 22.65 (2) รายจ่ายประจําใช้จ่าย จํานวน 1,469,087 ล้านบาท ของวงเงิน 2,558,288 ล้านบาท คิดเป็นร้อยละ 57.42 สําหรับเงินงบประมาณที่กันไว้เบิกเหลื่อมปี ใช้จ่าย จํานวน 209,960 ล้านบาท ของวงเงิน 211,732 ล้านบาท คิดเป็นร้อยละ 99.16
โฆษกกรมบัญชีกลาง กล่าวเพิ่มเติมว่า เพื่อให้การใช้จ่ายเงินงบประมาณรายจ่าย ประจําปีงบประมาณ พ.ศ. 2563 เป็นไปตามเป้าหมายที่คณะรัฐมนตรีกําหนด กรมบัญชีกลางจึงให้ส่วนราชการเร่งจัดสรรเงินภายใน 5 วัน นับแต่วันที่ได้รับอนุมัติจากสํานักงบประมาณ รวมทั้ง เร่งรัดให้ส่วนราชการใช้จ่ายหรือก่อหนี้ผูกพัน เพื่อให้เม็ดเงินเข้าสู่ระบบเศรษฐกิจของประเทศต่อไป
รัฐบาลไทย-ข่าวทำเนียบรัฐบาล-Permission to Issue Baht-denominated Bonds or Debentures by Foreign Entity in Thailand during 1st January – 30th September 2018
วันศุกร์ที่ 29 ธันวาคม 2560
Permission to Issue Baht-denominated Bonds or Debentures by Foreign Entity in Thailand during 1st January – 30th September 2018
Pursuant to the Ministry of Finance’s Ministerial Notification re: Permission to Issue Baht-Denominated Bonds or Debentures in Thailand on the 11th April 2006 and four amendments
Pursuant to the Ministry of Finance’s Ministerial Notification re: Permission to Issue Baht-Denominated Bonds or Debentures in Thailand on the 11th April 2006 and four amendments, which stipulates criteria for permission to issue Baht-denominated bonds or debentures in Thailand. The Ministry of Finance would like to inform that the criteria to be considered comprise of impacts on Thai corporate bond issuance, the opportunity for domestic investors to invest in quality bonds, the development of Baht-denominated bond market and its impact on Thailand’s financial market. For the issuance period during the 1st January to the 30th September 2018, the Minister of Finance has permitted Nam Ngum 2 Power Company (NN2PC) to issue Baht-dominated bonds or debentures in Thailand within the 30th September 2018 upon the agreement that NN2PC will use all proceeds of the bonds or debentures according to the term and conditions specified by the Ministry of Finance.
The Ministry of Finance, thereby, reserves the right to restrain any Baht-denominated bond or debenture issuance if there appears to be significant changes in the financial status or structure of the permitted entities or the permitted entities fail to perform according to the conditions stated in the approval letter.
The Ministry of Finance extends its sincere appreciation to all applicants for their interests in Baht-denominated bonds in the Thai bond market. For the next submission periods, qualified entities who may be interested in issuing Baht-dominated bonds or debentures are able to submit their applications three times a year in March, July and November.
Bond Market Development Bureau, Public Debt Management Office
Tel: 02-2717999 #5819
รัฐบาลไทย-ข่าวทำเนียบรัฐบาล-เอกอัครราชทูตสาธารณรัฐตุรกีประจำประเทศไทยเข้าเยี่ยมคารวะนายกรัฐมนตรีในโอกาสเข้ารับหน้าที่
วันพุธที่ 11 ตุลาคม 2560
เอกอัครราชทูตสาธารณรัฐตุรกีประจําประเทศไทยเข้าเยี่ยมคารวะนายกรัฐมนตรีในโอกาสเข้ารับหน้าที่
เอกอัครราชทูตสาธารณรัฐตุรกีประจําประเทศไทยเข้าเยี่ยมคารวะนายกรัฐมนตรีในโอกาสเข้ารับหน้าที่
วันนี้(11 ต.ค. 2560) เวลา 13.30 น. นางเอฟเรน ดาเดเลน อักกุน (H.E. Ms. Evren Dağdelen Akgün) เอกอัครราชทูตสาธารณรัฐตุรกีประจําประเทศไทย เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรี ในโอกาสเข้ารับหน้าที่ ณ ห้องสีงาช้าง ตึกไทยคู่ฟ้า ทําเนียบรัฐบาล ภายหลังเสร็จสิ้นการหารือ พลโท วีรชน สุคนธปฏิภาค รองโฆษกประจําสํานักนายกรัฐมนตรี กล่าวสรุปสาระสําคัญการหารือดังนี้
นายกรัฐมนตรีกล่าวต้อนรับเอกอัครราชทูตตุรกีฯ ในนามของนายกรัฐมนตรีและรัฐบาลไทย และแสดงความขอบคุณตุรกีที่ได้มีสาส์นแสดงความเสียใจต่อการสวรรคตของพระบาทสมเด็จพระปรมินทรมหาภูมิพลอดุลยเดช บรมนาถบพิตร และถวายพระพรชัยมงคลสมเด็จพระเจ้าอยู่หัวมหาวชิราลงกรณ บดินทรเทพยวรางกูร เนื่องในโอกาสที่ขึ้นทรงราชย์ด้วย ในด้านความสัมพันธ์ นายกรัฐมนตรีและเอกอัครราชทูตตุรกีฯ ต่างรู้สึกยินดีที่ไทยและตุรกีมีความสัมพันธ์และความร่วมมือที่ราบรื่นและใกล้ชิดโดยในปี 2561 จะครบรอบ 60 ปี การสถาปนาความสัมพันธ์ทางการทูตของทั้งสองประเทศ จึงต่างหวังว่าจะเป็นปีที่เริ่มต้นความร่วมมือระหว่างกันในมิติใหม่ๆมากยิ่งขึ้น นายกรัฐมนตรีขอให้เอกอัครราชทูตฯ ดํารงตําแหน่งเอกอัครราชทูตประจําประเทศไทย ซึ่งเป็นการดํารงตําแหน่งครั้งแรกด้วยความราบรื่นและเสริมสร้างความร่วมมือและความสัมพันธ์ระหว่างไทยและตุรกีให้เพิ่มพูนยิ่งขึ้น
ด้านเอกอัครราชทูตตุรกีฯ กล่าวแสดงความเสียใจอย่างสุดซึ้งต่อรัฐบาลไทยและประชาชนชาวไทย ซึ่งอยู่ในช่วงสัปดาห์ของการครบรอบหนึ่งปีการสวรรคตของพระบาทสมเด็จพระปรมินทรมหาภูมิพลอดุลยเดช บรมนาถบพิตร และกล่าวขอบคุณรัฐบาลไทยที่ให้การต้อนรับอย่างอบอุ่น และรู้สึกเป็นเกียรติมากที่ได้มาดํารงตําแหน่งเอกอัครราชทูตในประเทศไทยเป็นประเทศแรก และยืนยันว่าจะเสริมสร้างความสัมพันธ์และความร่วมมือระหว่างกันให้เพิ่มมากขึ้นทั้งทางด้านความมั่นคง การต่อต้านการก่อการร้าย การเพิ่มมูลค่าทางการค้าระหว่างกัน การศึกษา และการท่องเที่ยว
นายกรัฐมนตรีและเอกอัครราชทูตตุรกีฯ ยังหารือในเรื่องความร่วมมือทางด้านการลงทุนและความร่วมมือในระดับพหุภาคี นายกรัฐมนตรีกล่าวชื่นชมตุรกีที่มีอุตสาหกรรมก่อสร้างขนาดใหญ่เป็นลําดับที่ 2 ของโลก จึงขอให้เอกอัครราชทูตตุรกีฯ ผลักดันให้นักธุรกิจตุรกีเข้ามาลงทุนในด้านนี้มากยิ่งขึ้น โดยเฉพาะอย่างยิ่งในพื้นที่เขตเศรษฐกิจพิเศษและเขตเศรษฐกิจตะวันออก (EEC) ซึ่งทางเอกอัครราชทูตตุรกีฯ ยินดีสนับสนุนอย่างยิ่งให้นักธุรกิจตุรกีเข้ามาลงทุนใน EEC โดยจะประสานกับหน่วยงานที่เกี่ยวข้องของไทยเพื่อขอข้อมูลและรายละเอียดเพิ่มเติมต่อไป ในเรื่องความร่วมมือในระดับพหุภาคี เอกอัครราชทูตตุรกีฯ กล่าวชื่นชมไทยว่ามีบทบาทสําคัญอย่างยิ่งในระดับภูมิภาค และนโยบาย “Thailand+1” สอดคล้องกับนโยบายของตุรกีที่ขยายความร่วมมือกับประเทศสมาชิกอาเซียน ตุรกีจึงหวังว่าไทยจะให้การสนับสนุนความร่วมมือระหว่างตุรกีในกรอบอาเซียนมากยิ่งขึ้น
รัฐบาลไทย-ข่าวทำเนียบรัฐบาล-นายกรัฐมนตรีเป็นประธานประชุม กพย. เห็นชอบ Roadmap การขับเคลื่อนเป้าหมายการพัฒนาที่ยั่งยืน 17 เป้าหมาย
วันศุกร์ที่ 7 กรกฎาคม 2560
นายกรัฐมนตรีเป็นประธานประชุม กพย. เห็นชอบ Roadmap การขับเคลื่อนเป้าหมายการพัฒนาที่ยั่งยืน 17 เป้าหมาย
นายกรัฐมนตรีเป็นประธานประชุม กพย. ครั้งที่ 1/60 เห็นชอบ Roadmap ขับเคลื่อนเป้าหมายการพัฒนาที่ยั่งยืน 17 เป้าหมาย มอบหน่วยงานนําไปขับเคลื่อนดําเนินงานให้สอดคล้องยุทธศาสตร์ชาติ 20 ปี-แผนการปฏิรูปประเทศ
วันนี้ (7 ก.ค.60) เวลา 09.30 น. ณ ตึกสันติไมตรี (หลังใน) ทําเนียบรัฐบาล พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะกรรมการเพื่อการพัฒนาที่ยั่งยืน (กพย.) ครั้งที่ 1/2560 โดยมีนายสมคิด จาตุศรีพิทักษ์ รองนายกรัฐมนตรี นายสุวิทย์ เมษินทรีย์ รัฐมนตรีประจําสํานักนายกรัฐมนตรี และผู้ที่เกี่ยวข้องเข้าร่วมการประชุม สรุปสาระสําคัญของผลการประชุมได้ดังนี้
ที่ประชุม กพย. เห็นชอบกับแผนที่นําทาง (Roadmap) การขับเคลื่อนเป้าหมายการพัฒนาที่ยั่งยืน 17 เป้าหมาย ซึ่งประกอบด้วยแนวทางดําเนินงานในระยะสั้น ระยะกลาง และระยะยาวที่หน่วยงานเสนอมา และมอบหมายหน่วยงานรับผิดชอบและหน่วยงานสนับสนุนนําไปขับเคลื่อนการดําเนินงานให้สอดคล้องกับยุทธศาสตร์ชาติ 20 ปี และแผนการปฏิรูปประเทศต่อไปด้วย พร้อมกับเห็นชอบแนวทางการขับเคลื่อนเป้าหมายการพัฒนาที่ยั่งยืนในระดับพื้นที่ และมอบหมายให้ฝ่ายเลขานุการ จัดพื้นที่เป้าหมายในการขับเคลื่อนให้ชัดเจน โดยแบ่งออกเป็น 3 กลุ่ม คือ กลุ่มแรกมีความเหลื่อมล้ํามากและยังขาดความพร้อม กลุ่มที่สองมีศักยภาพ และกลุ่มที่สามที่มีความเข้มแข็งและขยายผลได้ ประเด็นสําคัญ คือต้องสร้างการรับรู้ หลักคิด เรื่องเศรษฐกิจพอเพียง ทฤษฎีใหม่ และการพัฒนาอย่างยั่งยืน ทั้งนี้ การขับเคลื่อนการดําเนินงาน SDG มีทั้งในระดับ Macro ซึ่งเป็นระดับชาติ ระดับภาคและกลุ่มจังหวัด และในระดับ Micro คือระดับจังหวัด ท้องถิ่น และชุมชน
พร้อมกันนี้ กพย. เห็นชอบกับแผนการดําเนินงานในระยะต่อไปของคณะอนุกรรมการฯ ทั้ง 3 คณะ ได้แก่คณะอนุกรรมการขับเคลื่อนเป้าหมายการพัฒนาที่ยั่งยืน คณะอนุกรรมการส่งเสริมความเข้าใจและประเมินผลการพัฒนาที่ยั่งยืนตามหลักปรัชญาของเศรษฐกิจพอเพียง และคณะอนุกรรมการพัฒนาระบบข้อมูลสารสนเทศเพื่อสนับสนุนการพัฒนาที่ยั่งยืน ตามที่ฝ่ายเลขานุการฯ เสนอ และให้ฝ่ายเลขานุการฯ รายงานความก้าวหน้าในการดําเนินงานต่อ กพย. ทุก 6 เดือน
นอกจากนี้ กพย. รับทราบผลการดําเนินงานตามมติ กพย. ครั้งที่ 1/2559 รายงานความก้าวหน้าการดําเนินงานของคณะอนุกรรมการทั้ง 3 คณะ แผนขับเคลื่อนการผลิตและการบริโภคที่ยั่งยืน พ.ศ. 2560 – 2579 ของกระทรวงทรัพยากรธรรมชาติและสิ่งแวดล้อม และรายงานการทบทวนผลการดําเนินการตามวาระการพัฒนาที่ยั่งยืน ค.ศ. 2030 โดยสมัครใจ (Voluntary National Review: VNR) ของกระทรวงการต่างประเทศ ซึ่งจะเป็นเอกสารประกอบการประชุม High Level Political Forum 2017 on Sustainable Development ณ นครนิวยอร์ก ประเทศสหรัฐอเมริกา ในช่วงวันที่ 18 – 20 กรกฎาคม 2560 ซึ่งไทยเป็นหนึ่งใน 44 ประเทศที่เข้าร่วมการรายงานผลการดําเนินงานวาระการพัฒนาที่ยั่งยืน โดยในปี 2560 สหประชาชาติจัดอันดับ SDG ให้ไทยอยู่ในอันดับที่ 55 จาก 150 กว่าประเทศ ซึ่งดีขึ้นกว่าปี 2559 ที่อยู่ในอันดับที่ 61
---------------------------
กลุ่มประชาสัมพันธ์และเผยแพร่ สํานักโฆษก
(ข้อมูลจากฝ่ายเลขานุการ กพย.)
รัฐบาลไทย-ข่าวทำเนียบรัฐบาล-รมช.สมชายฯ บรรยายพิเศษเรื่องนโยบายภาครัฐกับการพัฒนากลุ่ม SMEs เกษตร พร้อมเป็นสักขีพยานมอบสินเชื่อของ ธพว.ให้แก่กลุ่มผู้ประกอบการ SMEs เกษตรในพื้นที่ จ.สุราษฎร์ฯ
วันจันทร์ที่ 23 เมษายน 2561
รมช.สมชายฯ บรรยายพิเศษเรื่องนโยบายภาครัฐกับการพัฒนากลุ่ม SMEs เกษตร พร้อมเป็นสักขีพยานมอบสินเชื่อของ ธพว.ให้แก่กลุ่มผู้ประกอบการ SMEs เกษตรในพื้นที่ จ.สุราษฎร์ฯ
รมช.สมชายฯ บรรยายพิเศษเรื่องนโยบายภาครัฐกับการพัฒนากลุ่ม SMEs เกษตร พร้อมเป็นสักขีพยานมอบสินเชื่อของ ธพว.ให้แก่กลุ่มผู้ประกอบการ SMEs เกษตรในพื้นที่ จ.สุราษฎร์ฯ
วันนี้ (20 เมษายน 2561) เวลา 15.30 น. นายสมชาย หาญหิรัญ รัฐมนตรีช่วยว่าการกระทรวงอุตสาหกรรม บรรยายพิเศษเรื่อง "นโยบายภาครัฐกับการพัฒนากลุ่ม SMEs เกษตร สร้างเศรษฐกิจฐานรากและความร่วมมือกับสภาเกษตรกรแห่งชาติ" พร้อมร่วมเป็นสักขีพยาน ในการมอบสินเชื่อของธนาคารพัฒนาวิสาหกิจขนาดกลางและขนาดย่อมแห่งๆ ( ธพว.) ให้แก่กลุ่มผู้ประกอบการ SMEs เกษตรในพื้นที่ จ.สุราษฎร์ธานี จํานวน 5 ราย วงเงิน7.8 ล้านบาท
โดยมีนางอนงค์ ไพจิตรประภาภรณ์ ผู้ตรวจราชการกระทรวงอุตสาหกรรม นายเอกภัทร วังสุวรรณ รองเลขาธิการคณะกรรมการอ้อยและน้ําตาลทราย นายจารุพันธุ์ จารโยภาส รองอธิบดีกรมส่งเสริมอุตสาหกรรม นายบุญสิทธิ์ เรืองผล อุตสาหกรรมจังหวัดสุราษฎร์ธานี ร่วมงาน โดยมีนายวิชวุทย์ จินโต ผู้ว่าราชการจังหวัดสุราษฎร์ธานี ให้การต้อนรับ ณ โรงแรมบรรจงบุรี จังหวัดสุราษฎร์ธานี
รัฐมนตรีช่วยว่าการกระทรวงอุตสาหกรรม กล่าวตอนหนึ่งว่า "เกษตรกรเกษตรแปรรูป ต้องรู้จักวัตถุดิบของตนเองเป็นอย่างดี เด่นเรื่องการแปรรูป การบริหารจัดการ การตลาด" ต้องบริหารจัดการให้ได้ตั้งแต่ต้นน้ําจนถึงปลายน้ํา จึงจะนําไปสู่ความสําเร็จในที่สุด นอกจากนี้รัฐบาล โดยกระทรวงอุตสาหกรรม ยังได้สนับสนุนเกษตรแปรรูปอย่างต่อเนื่องไม่ว่าจะเป็นสินเชื่อดอกเบี้ยต่ํา การจัดตั้งศูนย์ปฎิรูปอุตสาหกรรม (ITC) เพื่อให้คําปรึกษาแนะนําด้านการแปรรูปวัตถุดิบ เป็นต้น
รัฐบาลไทย-ข่าวทำเนียบรัฐบาล-บก. เพิ่มรายการยารักษาโรคมะเร็งและโลหิตวิทยาให้เบิกจ่ายตรงได้ เริ่ม 16 ธ.ค. 62
วันจันทร์ที่ 9 ธันวาคม 2562
บก. เพิ่มรายการยารักษาโรคมะเร็งและโลหิตวิทยาให้เบิกจ่ายตรงได้ เริ่ม 16 ธ.ค. 62
กรมบัญชีกลางประกาศหลักเกณฑ์การเบิกจ่ายตรงยารักษาโรคมะเร็งเพิ่มเติม 2 รายการ ในโครงการเบิกจ่ายตรงสําหรับผู้ป่วยโรคมะเร็งและโลหิตวิทยา (ระบบ OCPA) เพื่อบรรเทาความเดือดร้อนให้แก่ผู้ป่วยโดยไม่ต้องทดรองจ่ายเงินไปก่อน เริ่ม 16 ธันวาคม 2562 เป็นต้นไป
นางสาววิลาวรรณ พยาน้อย รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า กรมบัญชีกลางได้ดําเนินการเพิ่มเติมรายการยาสําหรับรักษาโรคมะเร็งและโลหิตวิทยา ในโครงการเบิกจ่ายตรงสําหรับผู้ป่วยโรคมะเร็งและโลหิตวิทยา (ระบบ OCPA) อย่างต่อเนื่อง เพื่อให้ผู้มีสิทธิและบุคคลในครอบครัวที่ป่วยเป็นโรคมะเร็งและโลหิตวิทยาสามารถเบิกจ่ายตรงได้ โดยไม่ต้องทดรองจ่ายเงินไปก่อน โดยล่าสุดกรมบัญชีกลางได้มีการปรับปรุงเงื่อนไขข้อบ่งชี้ในการเบิกจ่ายยา 1 รายการ และเพิ่มเติมรายการยาให้สามารถเบิกจ่ายตรงได้อีก 1 รายการ ซึ่งจะเริ่มใช้สิทธิได้ตั้งแต่วันที่ 16 ธันวาคม 2562 เป็นต้นไป โดยมีรายละเอียด ดังนี้
1. ปรับปรุงเงื่อนไขข้อบ่งชี้ในการเบิกจ่ายค่ายา Trastuzumab ให้สามารถรักษาผู้ป่วยโรคมะเร็งเต้านมทั้งในระยะเริ่มต้นและระยะแพร่กระจาย โดยเป็นการเพิ่มเงื่อนไขการใช้ยาให้เพิ่มขึ้นตามหลักฐานเชิงประจักษ์ทางการแพทย์ ส่งผลให้ผู้ป่วยจะได้ประโยชน์ในการรักษาพยาบาลเพิ่มมากขึ้น
2. กําหนดเพิ่มรายการยาและเงื่อนไขข้อบ่งชี้ในการเบิกจ่ายค่ายา Ruxolitinib ที่ใช้ในการรักษาผู้ป่วยโรคผังผืดในไขกระดูก Myelofibrosis
ทั้งนี้ ผู้มีสิทธิและบุคคลในครอบครัวที่ป่วยด้วยโรคมะเร็งและโลหิตวิทยา และแพทย์ผู้ทําการรักษามีแผนการรักษาด้วยยา 2 รายการดังกล่าว ให้ดําเนินการลงทะเบียนขออนุมัติการใช้ยาในระบบ OCPA ณ สถานพยาบาลก่อนจึงจะสามารถใช้สิทธิเบิกจ่ายตรงได้ ซึ่งปัจจุบันระบบ OCPA มีรายการยาสําหรับการรักษาโรคมะเร็งและโลหิตวิทยาที่เบิกจ่ายตรงได้ จํานวนทั้งสิ้น 20 รายการ และ 33 เงื่อนไขข้อบ่งชี้ อนึ่งกรมบัญชีกลางได้ปรับปรุงแนวทางการรักษาโรคมะเร็งและโลหิตวิทยาอย่างต่อเนื่อง เพื่อให้ผู้ป่วยสามารถเข้าถึงการรักษา อีกทั้งเข้าถึงเทคโนโลยีทางการแพทย์ที่มีการพัฒนาการรักษามะเร็งแต่ละชนิดได้มากขึ้น โดยจะประกาศเพิ่มรายการยาและเงื่อนไขข้อบ่งชี้เป็นระยะ ๆ เพื่อให้ผู้ป่วยได้รับการรักษาที่มีคุณภาพ และเกิดประโยชน์สูงสุด
รัฐบาลไทย-ข่าวทำเนียบรัฐบาล-นายกรัฐมนตรีขอให้ทุกคนลดความขัดแย้ง และปรับตัวเอง เพื่อให้ประเทศเดินไปข้างหน้า
วันอังคารที่ 12 กุมภาพันธ์ 2562
นายกรัฐมนตรีขอให้ทุกคนลดความขัดแย้ง และปรับตัวเอง เพื่อให้ประเทศเดินไปข้างหน้า
นายกรัฐมนตรีขอให้ทุกคนลดความขัดแย้ง และปรับตัวเอง เพื่อให้ประเทศเดินไปข้างหน้า
วันนี้ (12 กุมภาพันธ์ 2562) เวลา 13.30 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีว่า ขอให้ลดความขัดแย้งลงให้ได้มากที่สุด ในสิ่งที่ไม่ใช่ประเด็นสาระสําคัญ พร้อมกล่าวขอบคุณสื่อมวลชนทุกสํานัก และขอให้ปรับตัว ซึ่งตนเองก็พร้อมปรับตัว เพื่อให้ประเทศเดินไปข้างหน้า เพื่อความมั่นคง มั่งคั่ง ยั่งยืน
-------------------------------------------
รัฐบาลไทย-ข่าวทำเนียบรัฐบาล-ก.แรงงาน จับมือภาคเอกชน มอบผลิตภัณฑ์เมล็ดธัญพืช  สร้างขวัญกำลังใจบุคลากรทางการแพทย์สู้โควิด - 19
วันอังคารที่ 31 มีนาคม 2563
ก.แรงงาน จับมือภาคเอกชน มอบผลิตภัณฑ์เมล็ดธัญพืช  สร้างขวัญกําลังใจบุคลากรทางการแพทย์สู้โควิด - 19
กระทรวงแรงงาน ร่วมกับ บริษัท ไบ่ ลี่ เอ็นเตอร์ไพร์ส จํากัด มอบผลิตภัณฑ์เมล็ดธัญพืชเดลี่นัท มูลค่า 1,000,000 บาท แก่รองปลัดกระทรวงสาธารณสุข เพื่อเป็นกําลังใจแก่บุคลากรทางการแทพย์ในการปฏิบัติหน้าที่ต่อสู้กับโควิด - 19
เมื่อวันที่ 31 มีนาคม 2563 นางเธียรรัตน์ นะวะมะวัฒน์ รองปลัดกระทรวงแรงงาน ร่วมกับ
คุณสราญจิตร หวัง และ คุณเจิง หวัง บริษัท ไบ่ ลี่ เอ็นเตอร์ไพร์ส จํากัด มอบผลิตภัณฑ์เมล็ดธัญพืชเดลี่นัท มูลค่า 1,000,000 บาท โดยมี นายแพทย์ยงยศ ธรรมวุฒิ รองปลัดกระทรวงสาธารณสุข เป็นผู้รับมอบ เพื่อเป็นกําลังใจให้แก่บุคลากรทางการแพทย์ปฏิบัติหน้าที่ในการต่อสู้กับไวรัสโคโรน่า 2019 (COVID - 19) ณ บริเวณชั้นล่าง อาคาร 1 สํานักงานปลัดกระทรวงสาธารณสุข
นางเธียรรัตน์ นะวะมะวัฒน์ รองปลัดกระทรวงแรงงาน กล่าวว่า ธัญพืชเป็นอาหารที่คนรับประทานกันมาแต่โบราณกาลนานนับหมื่นปี และยังคงบริโภคกันมาอย่างต่อเนื่องเพราะมีสารอาหารให้คุณประโยชน์มากมายจึงได้ประสาน บริษัทที่ผลิตเมล็ดธัญพืช นําเมล็ดธัญพืชเดลี่นัท จํานวน 30,000 ซอง มูลค่า 1,000,000 บาทมามอบให้บุคลากรทางแพทย์ เนื่องจากบุคลากรทางแพทย์ต้องทํางานกันอย่างหนักจากการแพร่ระบาดของเชื้อโควิด -19 ควรจะมีอาหารเสริมบํารุงร่างกาย ให้ร่างกายสร้างแอนติบอดี้ที่จําเป็นต่อการป้องกันไวรัสและแบคทีเรียที่รุกล้ําเข้ามาในร่างกาย
+++++++++++++++++++++